Pengkolonian (biologi)

Pengkolonian ialah proses biologi berlaku apabila satu spesies merebak ke kawasan baru. Pengkolonian sering merujuk kepada penghijrahan berjaya sesuatu populasi sehingga menjadi bersepadu ke dalam komuniti ekologi, setelah merintang terhadap ancaman kepupusan tempatan pada peringkat awal. Dalam ekologi, ia diwakili oleh simbol λ (huruf kecil lambda) untuk menandakan kadar pertumbuhan intrinsik jangka panjang populasi.

Satu model saintifik klasik dalam biogeografi menyatakan bahawa sesuatu spesies mesti terus menjajah kawasan baharu sepanjang kitaran hayatnya (dipanggil kitaran takson) untuk mencapai kepanjangan hayat.Wilson, E.O. (1962) The nature of the Taxon Cycle in Melanesian ant fauna  The American Naturalist Sehubungan itu, penjajahan dan kepupusan adalah komponen utama biogeografi pulau, teori yang mempunyai banyak aplikasi dalam ekologi, seperti metapopulasi.

 Skala 
Pengkolonian berlaku dalam beberapa skala. Bentuk paling asas pengkolonian adalah bermula dengan biofilem dalam pembentukan komuniti mikroorganisma pada permukaan.1. O’Toole, G., Kaplan, H. B. & Kolter, R. Biofilm Formation as Microbial Development. Annu. Rev. Microbiol. 54, 49–79 (2000). Pengkolonian berskala kecil pada tapak baru pula mungkin berpunca perubahan alam sekitar. Pengkolonian pada skala yang lebih besar berlaku apabila sesuatu spesies meluaskan julatnya untuk merangkumi kawasan baharu. Ia boleh berlaku melalui beberapa siri pencerobohan kecil seperti pencerobohan tumbuhan berkayu, atau melalui penyebaran jarak jauh. Istilah perluasan julat juga digunakan untuk konsep ini.Yackulic, Charles B.; Nichols, James D.; Reid, Janice; Der, Ricky. 2015. To predict the niche, model colonization and extinction. Ecology. 96(1): 16-23.

 Kegunaan 
Istilah ini secara amnya hanya digunakan untuk merujuk kepada penyebaran sesuatu spesies ke kawasan baharu dengan cara semula jadi, berbanding pengenalan atau translokasi yang tidak semulajadi oleh manusia, yang mungkin menyebabkan timbulnya spesies ceroboh.

 Peristiwa pengkolonian 
Peristiwa penjajahan prasejarah berskala besar yang terkenal termasuklah:

 Artropoda 

 pengkolonian kawasan tanah bumi buat pertama kalinya dilakukan oleh haiwan artropoda. Fosil pertama haiwan darat berasal dari ulat gonggok. Hal ini dijangka berlaku kira-kira pada 450 juta tahun yang lalu.

 Manusia 

 penghijrahan awal manusia dan pengkolonian kawasan di luar Afrika mengikut paradigma asal Afrika terkini, mengakibatkan kepupusan megafauna Pleistosen, walaupun peranan manusia dalam peristiwa ini masih dipertikaikan.

Beberapa peristiwa penjajahan berskala besar pada abad ke-20 adalah:

 Burung 

 pengkolonian bangau kendi dan bangau kecil di Dunia Baru 
 pengkolonian bangau kecil di Britain
 pengkolonian burung hantu berpalang di kawasan barat Amerika UtaraLivezey KB. 2009a. Range expansion of Barred Owls, part I: chronology and distribution. American Midland Naturalist 161:49–56.Livezey KB. 2009b. Range expansion of Barred Owls, part 2: facilitating ecological changes. American Midland Naturalist 161:323–349.
 pengkolonianburung hitam Brewer di Pantai Timur Amerika Utara
 pengkolonian merpati berkolar ke arah barat merentasi kawasan Eropah 
 penyebaran burung cakar rumah merentasi kawasan timur Amerika Syarikat
 perluasan ibis Hadeda ke kawasan selatan dan barat Afrika Selatan 

 Reptilia 

 pengkolonian iguana Hijau di Anguilla berikutan acara berakit pada tahun 1995
 pengkolonian ular sawa Burma ke kawasan Florida Everglades. Pembebasan ular datang dari keinginan untuk membiak dan menjualnya sebagai haiwan peliharaan eksotik. Apabila mereka membesar orang tempatan tidak dapat menjaga haiwan tersebut dan mula melepaskannya ke Everglades.

 Pepatung 

 pengkolonian belalang jarum bermata merah kecil di Britain 

 Rama-rama 

 pengkolonian rama-rama Lithophane leautieri di Britain

 Lihat juga 

 Koloni (biologi)
 Spesies invasif
 Spesies perintis

 Rujukan 

Kategori:Ekologi komuniti